ที-ซีรีส์

บริษัท ซูเปอร์ แคสเซ็ทส์ อินดัสทรีส์ จำกัด () หรือดำเนินธุรกิจในชื่อ ที-ซีรีส์ (T-Series) เป็นค่ายเพลงและสตูดิโอผลิตภาพยนตร์ยักษ์ใหญ่ของอินเดีย ก่อตั้งโดย กุลชาน กุมาร เมื่อวันที่ 11 กรกฎาคม ค.ศ. 1983 บริษัทเป็นที่รู้จักอย่างกว้างขวางในฐานะผู้ผลิตเพลงประกอบภาพยนตร์ฮินดี และเพลงแนวอินดิ-ป๊อป โดยที-ซีรีส์เป็นค่ายเพลงที่ใหญ่ที่สุดในอินเดียด้วยส่วนแบ่งการตลาดสูงถึง 35%

ในส่วนของแพลตฟอร์มยูทูบ ที-ซีรีส์เป็นเจ้าของช่องที่มียอดการเข้าชมสูงที่สุดในโลก และเป็นช่องที่มีผู้ติดตามมากที่สุดเป็นอันดับ 2 ของโลก โดยมีผู้ติดตามกว่า 307 ล้านราย และยอดการเข้าชมกว่า 3.18 แสนล้านครั้ง นอกเหนือจากงานเพลง ที-ซีรีส์ยังเป็นบริษัทผลิตภาพยนตร์ชั้นนำที่ผลิตผลงานออกมาแล้วมากกว่า 100 เรื่อง

กุลชาน กุมาร เริ่มต้นจากการจำหน่ายเพลงละเมิดลิขสิทธิ์ก่อนจะก้าวเข้าสู่การผลิตเพลงอย่างเต็มตัว ผลงานที่สร้างชื่อเสียงที่สุดคือเพลงประกอบภาพยนตร์เรื่อง Aashiqui (1990) ซึ่งเป็นอัลบั้มเพลงประกอบภาพยนตร์ที่ขายดีที่สุดตลอดกาลของอินเดียด้วยยอดขาย 20 ล้านชุด หลังจากกุลชาน กุมาร ถูกลอบสังหารในปี 1997 ธุรกิจได้ถูกส่งต่อให้แก่ลูกชายคือ ภูชาน กุมาร และน้องชาย กริชาน กุมาร เป็นผู้บริหารต่อมาจนถึงปัจจุบัน

 อ้างอิง 

หมวดหมู่:บริษัทของอินเดีย
หมวดหมู่:ค่ายเพลง
หมวดหมู่:ค่ายเพลงที่ก่อตั้งในปี พ.ศ. 2514
หมวดหมู่:ช่องยูทูบ
หมวดหมู่:บริษัทอินเดียที่ก่อตั้งในปี พ.ศ. 2526